Rīgas Nacionālā sporta manēža
Rīgas Nacionālā sporta manēža ir sporta manēža Rīgā, Kojusalas ielā 9 (līdz 2018. gadam Maskavas ielā 160). Manēžas kopējā platība ir 21 821 m2 un tajā ir 2500 skatītāju vietas. Ēka nodota ekspluatācijā 1965. gadā un oficiāli atklāta 1965. gada 12. oktobrī. Manēžā ir izbūvētas vairākas treniņzāles: lielā vieglatlētikas manēža (2004 m2 ar 2500 skatītāju vietām, trīs skrejceļi (pa apli 160,4 m; celiņu garums taisnē — 60 m), lodes grūšanas, divi tāllēkšanas, kā arī trīssoļlēkšanas un kārtslēkšanas sektors), treniņu un iesildīšanās zāle, smagatlētikas zāle, sporta spēļu laukums.